# AB Gardes Alle 5-7A – Bestyrelsesmøde 24. august 2020 kl. 17.30

**Dagsorden / Referat åbent møde**

Næste møde holdes den 5. oktober 2020 kl. 19.30. Deltagere: Trine Hougaard, Ole Bjarrum, Vibeke Haagen Schmith, Christina Wiinberg Nugent, Gry Blædel, Birgit Andresen

1. **Introduktion til bestyrelsesarbejdet v/ Sjeldani.**

Carsten Volden og Else Djørup deltog i bestyrelsesmødet. Bestyrelsens ansvar og roller blev oplyst. Sjeldani gennemgik mulighederne for elektronisk regningsgodkendelse.

Bestyrelsen besluttede i forhold til regningsgodkendelse at fastholde den nuværende tilgang, hvorefter at formand / kasserer / eller rekvirent af opgave godkender regning forud for indsendelse til betaling hos Sjeldani. Betaling godkendes efterfølgende elektronisk af 3 bestyrelsesmedlemmer.

Sjeldani oplyste, at bestyrelsen altid kan følge økonomien på foreningen hjemmeside.

Som opfølgning på drøftelsen på Generalforsamlingen tog bestyrelsen hul på spørgsmålet om nyt Energimærke og værdiansættelse af ejendommen for 2021. Carsten Volden anbefalede, at det vil være en fordel at have et energimærke C og anbefalede, at vi får en energikonsulent til at gennemgår ejendommen. Bestyrelsen besluttede, at spørgsmålet om værdiansættelse og evt. energimærke drøftes på næste møde.

Sjeldani oplyste, at vi fået nyt cvr nummer, det fremgår af årsregnskabet.

1. **Tilføjelse til husorden efter GF – indendørs rygeforbud**

På Generalforsamlingen i juni blev det besluttet, at der ikke må ryges indendørs. Husordenen skal derfor justeres. Bestyrelsen fandt, at det er nærliggende at justere § 30 i husorden på følgende måde:

***Rygning***

*30. Det er strengt forbudt at ryge indendørs, dvs. i lejligheder og på alle fællesarealer (trappeopgange, loft, kælder, vaskerum og elevatorerne). Det er ikke forbudt at ryge på egen altan.*

1. **Information om samarbejdet i haven**

Steen fra Høy/Strand driver det uformelle samarbejde om haven, og har sendt følgende status:

”Foråret og fællesarbejdet i haven har været noget anderledes end vi forestillede os tilbage i februar/marts!  Alligevel er der faktisk sket en del. Vi - søde mennesker fra alle foreningerne - har ført en mindre krig mod mælkebøtterne. Vores plæne var blevet til en mælkebøtteplæne i stedet for græs. Der er stadigvæk en del, så alle er velkomne til at give en hånd med!

Der er beskåret hist og pist. Birketræerne vil blive beskåret i efteråret, det anbefaler fagfolkene.

Det er plantet et væld af blomster, grøntsager og krydderurter. Liw /HA8 har været virkelig flittig og har sørget for, at højbedene er fyldt med spændende grønne sager.”

Derudover er der oprettet en facebook gruppe:"vores have". Man kan blive medlem ved at klikke her:  <https://www.facebook.com/groups/3109725229084513/?ref=share>

Nick Kobbernagel deltager i det uformelle samarbejde på vegne af foreningen. Andre er velkomne til at byde ind også.

1. **Udestående reparationer efter udbedring af karnapper**

Bestyrelsen drøftede det videre forløb efter modtagelse af redegørelse og vurdering fra Teknologisk Institut som var på besøg den 5. august.

Vi skal på et møde med rådgiver drøfte redegørelsen fra Teknologisk Institut og videre håndtering i forhold til rådgiver og murer Lars Jacobsen. Der er tidligere taget forbehold for reklamation.

Noel har givet tilsagn om at bistå os (Trine) og deltage i mødet. Bestyrelsen følger op snarest muligt, så sagen forhåbentlig snart kan afsluttes.

1. **Status på andre opgaver med Kim Olsson/ rådgiver**

Bestyrelsen besluttede at behandle gennemgang af tilføjelse til vedligeholdelsesplan samt opdateret notat, til der er afklaring på reklamationssagen om karnap-renoveringen, da der er tale om samme rådgiver.

1. **Status på dialog med Novafos om regnvandsprojekt**

Opgravning af Gardes Alle forventes igangsat i november 2020. Pt. skyldes opgravning flytning af gas-ledning i vejen. Christina og Birgit er kontaktpersoner på projektet og har været i kontakt med Novafos. Der er aftalt møde med Novafos for at drøfte spørgsmålet om tilslutning til regnvandsledning torsdag d. 27/8. Sagen følges tæt.

1. **Faldstammer og eventuelle reparationer**

Der er utæthed i faldstamme samling i GA 7, 3 th. VVS-firma har besigtiget utætheden, men der er behov for at afklare, hvad utætheden skyldes og hvad der er dækket fra Prolines side efter relining i 2014. Bestyrelsen besluttede, at rette henvendelse til Proline med udgangspunkt i at der er 10 års garanti. Trine og Gry er kontaktpersoner.

1. **Vaskemaskiner**

Bestyrelsen drøftede om det er tid til at udskifte vaskemaskiner efter maskinen i nr. 7 endnu engang har krævet reparation. Det kan overvejes om det er tid til at gå over til et andet betalingssystem. Christina

kontakter Miele også med henblik på at få et system uden mønter, som kan opkræves via huslejen.